వి. శ్రీనివాసరావు

వంకాయలపాటి శ్రీనివాసరావు, ఆంధ్రప్రదేశ్ రాష్ట్రం, ప్రకాశం జిల్లా, మర్రిపూడి మండలం, కెల్లంపల్లి గ్రామంలో 1960 లో జన్మించాడు. అతను వీఎస్సార్ అనే పొట్టిపేరుతో కూడా ప్రసిద్ధుడు. ఇతను కమ్యూనిస్ట్ రాజకీయ నాయకుడు. ఒక సామాన్య రైతు కుటుంబంలో జన్మించాడు. స్వంతజిల్లాలోనే ప్రాథమిక, ఉన్నత విద్యను పూర్తిచేసాడు. ఆ తరువాత శ్రీ పొట్టి శ్రీరాములు నెల్లూరు జిల్లా, కావలిలో ఇంటర్, డిగ్రీ చదువు పూర్తి చేసాడు.

 రాజకీయ ప్రస్థానం 
కళాశాల చదివే రోజులలోనే ప్రజా ఉద్యమాలవైపు ఆకర్షితుడై ఎన్నో యువజనోద్యమాలకు సారద్యం వహించాడు. దాని పలితంగా సీపీఎం పార్టీ నుండి అతనికి మంచి గుర్తింపు లభించింది. 2021 డిసెంబరు 30 నుండి ఆంధ్రప్రదేశ్ కమ్యూనిస్టు పార్టీ ఆఫ్ ఇండియా (మార్కిస్టు) కార్యదర్శిగా పనిచేస్తున్నాడు.  అతను మొదటసారి 2021 డిసెంబరులో జరిగిన 26వ రాష్ట్ర సమావేశంలో రాష్ట్ర కార్యదర్శిగా ఎన్నికయ్యాడు. ఆ తరువాత 2025 ఫిబ్రవరిలో  జరిగిన 27వ రాష్ట్ర సమావేశంలో తిరిగి ఎన్నికయ్యాడు.2005 ఏప్రిల్ 11 నుండి పార్టీ కేంద్ర కమిటీలో పనిచేస్తున్నాడు. అతను గతంలో కమ్యూనిస్టు పార్టీ ఆఫ్ ఇండియా (మార్కిస్టు) కేంద్ర కార్యదర్శిగా ఉన్నాడు. కొంతకాలం ప్రజాశక్తి దినపత్రిక సంపాదకుడుగా పనిచేసాడు. బి.వి.రాఘవులు తరువాత రాష్ట్రపార్టీ కార్యదర్శిగా బాధ్యతలు తీసుకున్న రెండవ వ్యక్తి వీఎస్సార్.https://www.sakshi.com/index.php/telugu-news/andhra-pradesh/srinivasa-rao-cpm-state-secretary-andhra-pradesh-1423529

 మూలాలు 

వర్గం:ప్రకాశం జిల్లా కమ్యూనిస్టు నాయకులు
వర్గం:జీవిస్తున్న ప్రజలు
వర్గం:ప్రకాశం జిల్లా ఉద్యమకారులు
వర్గం:ప్రకాశం జిల్లా రాజకీయ నాయకులు